Unknown - Sang und Klang - Art Print - Global Gallery
Unknown, Sang und Klang
Tags: advertising, vintage advertising, music, european, illustration, vintage, vintage-advertisements, instruments, pianos, musicians, singers, media room Suid Afrikaanse Nuus Thread - Page 219 - Stormfront
Page 219 of 226 « First < 119 169 205 206 207 208 209 210 211 212 213 214 215 216 217 218 219 220 221 222 223 224 225 226 >
02-08-2010, 05:11 AM #2181
Pretoria is weer Pretoria
Pretorianers woon weer in Pretoria ná ’n week van regsdrama rondom ’n slinkse poging om die stad se naam te verander.
Die naam Pretoria is die mees omstrede en emosioneel gelaaide item op die regering se lys vir naamsveranderinge.
Dít kan wees hoekom me. Lulu Xingwana, minister van kuns en kultuur, die verandering ’n week gelede in die Staatskoerant bekend gemaak het, maar nagelaat het om dit aan Pretorianers en die media te kommunikeer.
Die meeste van die inwoners van die stad, die administratiewe hoofstad van Suid-Afrika, het daarom nie geweet hulle was ’n volle sewe dae lank inwoners van ’n plek wat die minister as Tshwane, ’n stad in Gauteng”, afgekondig het nie.
Pretoria het sy naam Vrydag teruggekry deur ’n amptelike kennisgewing in Staatskoerant no. 32916.
Dié kennisgewing het die naamsverandering teruggetrek wat die vorige Vrydag in Staats*koerant no. 32898 gepubliseer is.
Die flaters het die vorige dag begin met die kansellering van ’n mediakonferensie waar mnr. Paul Mashatile, adjunkminister van kuns en kultuur, met die media sou praat.
Joernaliste is per e-pos laat weet van die kansellasie weens “tegniese aspekte wat verdere aandag nodig het voordat enige uitsprake oor naamsveranderinge gemaak kan word”.
Joernaliste is nie ingelig dat die omstrede verandering die volgende dag in die Staatskoerant afgekondig sou word nie.
Ook het die departement se woordvoerders verder tot die misleiding bygedra deur medianavrae te ontduik oor of Pretoria se naam op die lys was wat by die gekanselleerde mediakonferensie bespreek sou word.
Die media het die kennisgewing Dinsdag in die Staatskoerant ontdek.
AfriForum, die burgerregteorganisasie wat ’n prokureursbrief op die minister beteken het twee dae voordat die naamsverandering afgekondig is, is “verheug” oor die terugtrekking.
Die organisasie het die eerste waarskuwing met nog een opgevolg nadat dit bekend geword het dat die minister probeer het om die kennisgewing in die Staatskoerant in te glip.
AfriForum se tweede brief het die minister gewaarsku dat hy ’n dringende hofbevel sou aanvra om die naamsverandering tersyde te stel indien dit nie teen Vrydag teruggetrek is nie.
Mnr. Kallie Kriel, uitvoerende direkteur van AfriForum, het Xingwana gister bedank “dat sy grootmoedig genoeg was om die naamsverandering terug te trek”.
Kriel het bygevoeg dat hulle die situasie fyn dophou en dat AfriForum se regspan gereed staan vir enige gebeurlikheid.
Volgens hom moet twee dinge gebeur voordat ’n naamsverandering vir Pretoria oorweeg kan word.
Eerstens sal Pretoria se naam die fokus wees van ’n saak wat op 25 en 26 Maart in die hooggeregshof in Pretoriase aangehoor word om regsekerheid te kry oor AfriForum se argument dat ’n munisipale naam nie ’n geografiese naam is nie. Tweedens is Pretoria se stadsvaders wetlik verplig om Pretorianers oor ’n naamsverandering te raadpleeg, sê Kriel.
02-08-2010, 05:12 AM #2182
Gaan voort en plant voort, sê Boerestaatparty
Kinders by dosyne vir die Boerevolk!
Heelwat mense sal pres. Jacob Zuma dalk oor sy vele vroue en minstens 20 kinders kritiseer, maar uit een onverwagte hoek het daar die afgelope week ’n mate van begrip opgeklink.
As meer lede van die Afrikanervolk maar soos die president sou optree, kan dié volk eendag weer oor sy eie lot beskik, sê mnr. Coen Vermaak, leier van die Boerestaatparty.
Die leier van dié party – een van die kleiner, maar eens redelik bekende verregse partye – glo die Boerevolk moet meer kinders kry. En hoe dit moet gebeur, sê hy onomwonde: Afrikaners moet meer tyd tussen die lakens deurbring.
“Ek is ’n groot voorstander van die natuurwette.”
Waar die Boerestaatparty in die 1990’s bekend was vanweë hul destydse leier, mnr. Robert (Taalbul) van Tonder, se siening dat die ou Boererepublieke in ere herstel moet word, het dié party se beleid die afgelope tien jaar ’n drastiese ander fokus gekry.
Van die metodes waarmee hulle die Boerevolk se getalle wil stu, is heel onverwags: Afrikaners moet voorhuwelikse seks toelaat en geniet, wit mense moet veelwywery bedryf en voorbehoedmiddels (“Dis eintlik kinderverhoedmiddels!”) moet vermy word.
“As mens oppervlakkig hierna kyk, klink dit volksvreemd en snaaks,” het die partyleier Dinsdag in sy kantoor in Krugersdorp aan die Wes-Rand gesê. “Maar dit gaan daaroor om ’n normale aanwas te hê.”
Dit pla hom min dat kerke sy sienings oor veelwywery en voorhuwelikse seks as sonde sal bestempel. Die volk is in ’n stryd om oorlewing. Dié nuwe fokus in die Boerestaatpartybeleid het veral oor die laaste sowat drie jaar vaart gekry danksy hul B.A.B.A.-projek (Boere- en Afrikanerbevolkingsaanwasprojek).
Hulle wil onder meer geboortepolisse verkoop sodat jong, wit vroue geldelike bystand kan kry om in skaflike omstandighede geboorte te gee. Vermaak het boonop ’n paar jaar gelede ’n boek genaamd Coitus Interruptus geskryf waarin hy Afrikaners aanmoedig om meer babas te maak – onder meer deur gesinsbeplanning en monogamie in die wind te slaan.
Daarin formuleer hy ’n slagspreuk teen voorbehoeding: “Coitus interruptus = Permanentus extinctus.”
Tans staan die party se ledetal op sowat 1 000. Dit is laer as wat dit in die bloeityd van die 1990’s was toe hulle ook ’n koerant, die Boerant, uitgegee het. Vermaak gee toe dat baie van hul tradisionele volgelinge – behoudende, konserwatiewe mense – dalk effens ongemaklik met die nuwe fokus op onkonven-sionele seks is.
“Maar ek weet ek is reg. Die natuur vertel my so. As mense met my fout vind, is dit omdat hulle verkeerd is.”
Ook in die party se huidige program van beginsels staan daar: “Huidiglik verminder ons Volk, grootliks omdat ons ons kinders op verskeie maniere verhoed. Hierdie selfmoordtendens moet omgedraai word?...”
02-09-2010, 02:43 AM #2183
Net polisie moet wapens hê, meen minister
DURBAN. – Die regering mik daarna dat wetstoepassers die enigste mense in die land moet wees wat vuurwapens het, het mnr. Nathi Mthethwa, minister van polisie, gister hier gesê.
Hy en komm. Bheki Cele, nasionale polisiehoof, het gesê die regering is besig om die geraamde 2 miljoen wettige én onwettige vuurwapens in die land in beduidende mate te verminder.
’n Drie maande lange amnestieperiode het op 11 Januarie in werking getree waartydens mense wettige én onwettige vuurwapens by die polisie kan ingee.
Sedertdien is 3 046 vuurwapens en 41 597 patrone ingegee. Sedert 2005 is bykans 1 miljoen vuurwapens in Suid-Afrika uit sirkulasie geneem, het Mthethwa gesê.
“Ons wil die krane toedraai waar misdadigers vuurwapens in die hande kry,” het Cele gesê.
Grense word strenger beheer om te keer dat vuurwapens die land binnegesmokkel word en wettige vuurwapeneienaars “wat voel hulle het nie meer hul wapens nodig nie”, word aangemoedig om dit by die polisie in te gee.
Mthethwa het gesê dié stap is nodig omdat misdadigers vuurwapens steel of roof en dit dan vir misdaad gebruik.
Volgens Cele kan die impak wat die polisie maak op die getal onwettige wapens in omloop gesien word in die toename in die getal mesmoorde.
“Misdadigers wend hulle nie nou weer tot messe omdat dit hul wapen van keuse is nie, maar omdat ons die lewe vir hulle moeilik maak,” het hy gesê.
Gister is sowat 10 000 vuurwapens wat by die polisie ingegee is of waarop die polisie beslag gelê het, in Durban vernietig.
02-10-2010, 03:06 AM #2184
Duur Kby-tronk laat oë rek
KAAPSTAD. – Belastingbetalers het R600 miljoen méér opgedok as beplan vir die splinternuwe tronk buite Kimberley wat “soos ’n hotel is”.
Lede van die parlementêre portefeuljekomitees oor korrektiewe dienste en openbare werke, was gister verbysterd om te hoor dat die koste om dié moderne medium-sekerheidsgevangenis op te rig, gestyg het van R250 miljoen in 2004 tot ’n astronomiese R857 miljoen.
Boonop het sommige ANC-LP’s wat die tronk verlede week besoek het, uitgevaar dat dit eerder soos ’n “luukse hotel” lyk.
Amptenare van die departement van openbare werke het gister gesê die bouwerk het bykans vier jaar lank gesloer nadat dit eers deur twee tenderprosesse is.
Dié tronk, wat 3 000 gevangenes kan huisves, moes teen Desember 2008 voltooi gewees het.
Maar mnr. Nchaupe Malebye, operasionele hoofbeampte van die departement van openbare werke, het aangevoer “slegte weer”, “erge reën” en kragonderbrekings het die projek vertraag. Voorts het hy die 250%-styging in koste toegeskryf aan die reuse-toename in sement- en staalpryse, arbeidsonrus, hoë brandstofpryse en “klein” veranderings aan die bouplanne.
Komiteelede het egter swaar aan dié verduideliking gesluk.
“Al die vertragings het miljoene rande gekos. En dis belastingbetalers se geld!” het mnr. Albert Fritz, DA-LP, verontwaardig uitgeroep.
Ook mnr. Vincent Smith, ANC-LP en komiteevoorsitter, het gesê Malebye se antwoord maak nie sin nie.
“Géén inflasie kan só erg wees nie.”
Hy het Malebye die leviete voorgelees oor staatsamptenare se houding dat die tesourie ’n onuitputbare bron van geld het.
“Ek sê vandag vir jou bouplanne kan nie net goedsmoeds verander wanneer julle met belastingbetalers se geld werk nie.”
Mnr. Salamuddi Abram, ANC-LP, het gewaarsku dié ingesteldheid “sal Suid-Afrika nog oor die afgrond dryf”. “Die opvatting dat die regering baie geld het, moet nóú einde kry. Ons moet elke liewe sent spaar.”
Komiteelede het verlede week ’n draai in die Diamantstad gemaak om die gevangenis onder oë te kry en me. Mavis Mdaka, ANC-LP, het dit gister duidelik gemaak die tronk is hopeloos te luuks na haar sin.
“Ek was geensins beïndruk nie. Só ’n luukse plek kan mos nie ’n tronk wees nie. Dis eerder ’n hotel en die hospitaal is soos ’n priváte hospitaal. Nee. Julle kan nie weer só ’n plek bou nie.”
Mnr. Teboho Motseki, adjunk-kommissaris van korrektiewe dienste, het egter aangevoer die sekuriteit by dié “nuwe generasie”-tronk is aansienlik beter en dat die uitleg van die geboue dit makliker maak vir bewaarders om toesig te hou.
“Dit mag aanloklik lyk, maar ek dink dit is presies wat ons moet hê as ons sekuriteit wil opskerp en oortreders wil rehabiliteer.”
Nog vier nuwe gevangenisse word nou teen ’n geraamde koste van ’n miljard rand op Tzaneen, Vanrhynsdorp, Brandvlei en Ceres opgerig.
02-12-2010, 06:42 AM #2185
SA se regering respekteer nie die Grondwet, meen taalregtekenner
Pretoria - Die regering se neiging om na Engels as die hoof- en eksklusiewe amptelike taal in die land te beweeg is in stryd met die Grondwet en dui daarop dat hy nie sy verpligtinge nakom nie.
So meen prof. Fernand de Varennes, ’n internasionale kenner op die gebied van mense- en taalregte, minderheidsregte en etniese konflik. Hy is verbonde aan die Murdoch-universiteit in Perth, Australië.
Hy het gister ’n lesing getiteld “An Outsider’s Examination of Language Rights in South Africa: All are equal, but some are more equal than others?”by die Universiteit van Pretoria gegee.
De Varennes het na die Suid-Afrikaanse Grondwet verwys en gewaarsku dat amptelike tale net in naam amptelik kan wees as daar nie waarborge is dat owerhede dit sal gebruik nie.
Hy het gesê die nasionale en provinsiale regerings moet ten minste twee amptelike tale gebruik.
Daar moet maatreëls en wetgewing wees om die gebruik van amptelike tale te monitor en te reguleer.
Volgens De Varennes is dit verstommend dat daar ná 15 jaar van demokrasie nog net twee of drie provinsies is wat besluit het om twee of meer amptelike tale te gebruik.
Hy het gehoor daar is hooggeplaaste regeringslui wat meen Engels behoort die enigste taal te wees omdat dit internasionaal gebruik word en omdat dit te duur is om ander inheemse tale te gebruik. “Dit is heeltemal teen die Grondwet. In elk geval het die meeste lande in die wêreld meer as een amptelike taal.”
Oor die argument dat daar nie geld vir inheemse tale is nie, het hy gesê: “Maar wil julle sê daar is geld vir sokker en stadions?”
Met verwysing na die gebruik van taal in onderwys het De Varennes gesê die Grondwet maak nie voorsiening vir onderwys in jou eie taal nie, maar wel vir onderrig in een van die amptelike tale van jou keuse waar moontlik.
Totdat daar deur wetgewing duidelikheid gegee word oor wanneer die reg om in ’n amptelike taal onderrig te word, van krag word, sal daar konflik, spanning en hofgedinge wees, het hy gesê.
De Varennes het gesê navorsing het bewys leerlinge presteer beter as hulle in hul eie taal leer.
“Dit wil voorkom of die regering mense se reg tot onderrig in die amptelike tale ignoreer en dit is ’n tragiese dag as ’n regering nie meer die beginsels van sy Grondwet respekteer nie.”
02-12-2010, 06:47 AM #2186
Nóg ’n polisie-partytjie in Bfn gehou
Die polisie beplan nóg ’n partytjie in Bloemfontein. Maar die keer is Jan Publiek genooi.
Inwoners in die Parkweg-polisiëringsgebied kan dié dag op 13 Maart meemaak. Dan bied die polisie op ’n vermaaklike wyse ’n ope dag op die Bobbiespark-sportterrein hier aan.
Insp. Dries Welthagen, sameroeper, sê die polisie wil die publiek onderrig, want laasgenoemde se nalatigheid lei tot diefstal.
“Diefstal word aangemoedig as eiendom, soos tuinslange, sigbaar op erwe lê. Oop veiligheidshekke lok ook diewe.”
Uitstallings en wenke van veiligheidsmaatskappye en staatsdepartemente sal aangewend word om die publiek oor veiligheidskwessies in te lig. Prettighede soos lotingkaartjie-verkope, springkastele, musiek asook spys- en drankverkope is deel van die dag. Die wins hiervan sal aan ’n liefdadigheidsorganisasie geskenk word. Dié moet nog aangewys word.
Welthagen sê verskillende diefstalneigings kom in elke woonbuurt in Bloemfontein voor en hang af van die gebied se demografiese en ekonomiese samestelling.
“Diefstal verskil tussen gebiede soos Wilgehof en Universitas. Op die ope dag sal ons spesifieke raad aan inwoners van die verskillende gebiede kan gee.”
Mense wat by die polisie se ope dag betrokke wil raak, kan Welt-hagen by 051-507-6029 bel. – Gerda-Marié Viviers
02-12-2010, 09:49 AM #2187
Bid asb teen 'n beplande satanistiese partytjie op 13 Februarie by Thatchwood, Magaliesburg. Daar sal 7 satanistiese rockgroepe optree. Kom ons staan saam en bid dat ons Hemelse Vader hierdie gemors stop. Stuur asb aan al jou Christen vriende
02-15-2010, 03:32 AM #2188
Tshwane-metro verloor hofsaak oor kragrekening
Die Tshwane-metro versuim om gehoor te gee aan ’n hooggeregshofbevel slegs dae nadat dit uitgereik is. Jack Pearce, ’n 67-jarige pensioenaris, is sedert verlede jaar April in ’n geskil met die metro in verband met ’n elektrisiteitsrekening betrokke.
Die eerste keer toe die saak voor die hof verskyn het, het die metro se regsverdediging nie vir die verhoor opgedaag nie.
Volgens Jack het die regter selfs na dié saak as die ‘nagmerriesaak’ verwys. Die hofbeslissing op 22 Januarie vanjaar het bevind dat die metro die rekening van R1 231,17 moet vereffen asook die bykomende administratiewe koste daaraan verbonde moes dra.
Hulle moes ook sy krag onblokkeer en dit so hou.
Verder moes die metro die regskoste van die saak dra wat sowat R40 000 beloop.
Volgens Jack het die metro erkenning ontvang van die interdik dat hulle alles moes terugbetaal. Na dié hele debakel het Jack weer ’n rekening van die metro op 2 Februarie ontvang. Jack en en sy vrou bly in Weaverstraat, Montanapark waar hy verlede jaar by ’n kontrakteur, wat by die metro geregistreer is, na voorafbetaalde elektrisiteit oorgeskakel het.
Hy het in Maart verlede jaar oorgeskakel maar sedert April het hy steeds elektrisiteitrekeninge van die metro ontvang. Na ’n lang geskil het Jack gedink hy het die rekeningprobleem in Augustus uitgesorteer maar hy het sedertdien klokslag dagvaardings ontvang dat sy krag afgesit gaan word. Die metro het selfs so ver gegaan om sy krag af te sit en te blokkeer sodat hy geen krag op sy rekening kan laai nie.
Hy het ook dokumente ontvang waarin die metro dreig om hom hof toe te neem.
As gevolg daarvan het Jack besluit om regstappe teen die metro te neem.
Hy en sy prokureur het dokumente opgestel waar daar aangedui word dat Jack ’n voorafbetaalde elektrisiteitsmeter het en sy rekening vir elektrisiteit van die metro gestop moet word.
“Ek sê hardop hulle pleeg bedrog en is op groot skaal onbevoeg. “Die metro is vir my soos die boelies van die samelewing maar hulle sal my nie intimideer nie,” maan hy.
Volgens die raadslid van die opposisieparty, Arnold van Niekerk is die vraag, “Hoekom moet inwoners tot sulke drastiese stappe gaan om resultate te kry?”
Die metro is vir kommentaar genader maar teen druktyd het hulle nog geen kommentaar gelewer nie.
02-15-2010, 03:36 AM #2189
Die gereg bots – en jy betáál
Die Tshwane-metropolisie is in een ná die ander botsing en ongeluk betrokke en die herstelwerk kos die belastingbetaler miljoene rande.
Herstelwerk aan voertuie van die metropolisie het verlede jaar meer as R1,6 miljoen beloop.
Beeld het gister ’n interne dokument bekom wat beklemtoon hoeveel voertuie verlede jaar ’n draai by die paneelklopper gemaak het.
Me. Karen Meyer, die DA se woordvoerder vir gemeenskapsveiligheid, het gister gesê die party sal graag wil weet hoekom so baie voertuie beskadig word.
“En wat gaan gedoen word om te verhinder dat die tendens hom vanjaar herhaal?”
Die dokument toon altesame 98 voertuie is van Julie verlede jaar tot November verlede jaar beskadig.
Dit kom op byna 20 voertuie ’n maand neer.
Die herstelwerk aan die 98 voertuie in dié vyf maande het meer as R1,2 miljoen gekos. Net in Oktober is R480 559 daarvoor opgedok.
Meyer het gesê dit is onrusbarend dat die metropolisie se BBP-eenheid in 16 van die botsings of ongelukke betrokke was wat herstelwerk van amper R295 000 behels het. Een BBP-voertuig is ook afgeskryf.
Me. Bongi Lehobye, Tshwane se burgemeesterskomiteelid vir gemeenskapsveiligheid, het gesê sy sal eers die statistieke onder oë moet kry voordat sy kan kommentaar lewer.
“Ek weet van ’n ongeluk hier en daar, maar ek sal nie kan sê of dit hoog is of nie.”
Lehobye het gesê sy sal Maandag op Beeld se vrae reageer.
02-17-2010, 03:32 AM #2190
Britte help grondeis in KZN afweer
Goeie dokumentering deur die eertydse Britse regering in Natal het die akteur Scott Scott en 26 ander KwaZulu-Natalse boere gehelp om ’n grondeis suksesvol af te weer.
Die Mavunda-gemeenskaps-eis om 44 plase in die omgewing van Paddock en Izotsha tussen Port Shepstone en Margate te bekom is op 23 Desember 1998 ingedien.
Die name van die plase is in November 2004 in die Staatskoerant gelys.
Die grondeisehof in Randburg het die eis Vrydag met koste van die hand gewys en die departement van landelike ontwikkeling en grondsake opdrag gegee om die name van die 27 plase binne 30 dae in die Staatskoerant te ontlys.
“Ek dink nie ons was langer as 10 minute in die hof nie,” het Scott gesê.
“Die ou Britse regering hier in Natal het gelukkig destyds alles wat hulle gedoen het, goed gedokumenteer en dié dokumente is steeds beskikbaar.”
Dit het die boere gehelp om die oorspronklike titelaktes van 1880-1889 voor te lê om te bewys hul grond is nie wederregtelik bekom nie, het Scott gesê.
Hy het baie jare gelede bekendheid verwerf toe hy onder meer die gewilde TV-program Skattejag aangebied het en boer deesdae met suikerriet en piesangs.
“Van die 44 eienaars op wie se grond die eis was, het 17 besluit om vrywillig te verkoop, maar die res van ons het dit teengestaan.”
Die groep boere het ’n antropoloog aangestel wat agt maande lank ondersoek ingestel en ’n verslag van sowat 2 000 bladsye opgestel het.
Die antropoloog het bevind die eisers het nie gronde vir hul eis nie.
“Ons het sonder sukses probeer om dit aan die departement van grondsake oor te dra, maar hulle wou nie na ons luister nie. Dis hoekom ons grondeisehof toe is.”
Scott het gesê ander boere in die land wat grondeise op hul plase het, kan ’n les hieruit leer.
“Hulle moet sorg dat hulle al die feite voorlê.”